פול ג'וזף ווטסון

פול ג'וזף ווטסון (באנגלית: Paul Joseph Watson; נולד ב־24 במאי 1982) הוא יוטיובר, הוגה דעות ומנחה תוכנית רדיו בריטי. עד יולי 2016 הסכים ווטסון שיתייגו אותו כאיש הימין האלטרנטיבי אך מאז הוא מזדהה כחלק מ"הימין החדש", למרות שהוא עדיין נחשב על ידי גורמים מסוימים כאיש ימין קיצוני. מאז 2011 הוא פורש את דעותיו באמצעות שני ערוצי יוטיוב פופולריים בו הוא מעלה קטעי וידאו קצביים, בעלי מוטיבים רפפטטיביים והומוריסטים לפרקים, בהם הוא מטיח את ביקורתו על ה"רלטיביזם תרבותי", על היחס הסלחני של המערב, ובעיקר אנשי השמאל שבו, למעשיהם ועמדותיהם של מהגרים מוסלמים, באנגליה בפרט ובאירופה ובכל המערב בכלל, על הפמיניזם, על האמנות והמוזיקה הפוסט-מודרנית ומאז 2020, גם על תרבות הביטול, על תנועת Black Lives Matter ועל תגובת הבריטים לווירוס הקורונה. ווטסון מרבה לצטט מליברלים פרוגרסיביים תוך כדי הגחכתם, כמו כן, הוא חושף איך ליברלים מערביים שנסעו למדינות עולם שלישי עם מסרים של שלום נפגעו. עד ינואר 2020 נרשמו לערוץ היוטיוב שלו מעל 1.78 מיליון מנויים. ב-2019, ווטסון נחסם בידי הרשתות החברתיות פייסבוק ואינסטגרם בגלל שלטענתן הפיץ דברי שטנה. ווטסון החל כאיש תיאוריות קונספירציה ומנחה שותף בתוכנית רדיו לצד עם אלכס ג'ונס. אך עם הזמן זנח אותן והתמקד בביקורת על פמיניזם, הגירה איסלמית לאירופה ופוליטיקה פרוגרסיבית. לווטסון ביקורת רבה על מדינות סקנדינביה ובייחוד על שוודיה, הפמיניזם הרדיקלי שבה ומדיניות ההגירה הפתוחה שלה. לווטסון סרטוני וידאו רבים המבקרים קאנצלרית גרמניה לשעבר, אנג'לה מרקל והדרך בה ניהלה את משבר הפליטים ב-2015. לטענתו מירב המוסלמים במערב דוחים את הערכים המערבים ולא משתלבים או עוברים אינטגרציה. ווטסון התייחס רבות לאירועי ליל הסילבסטר בקלן ב-31 בדצמבר 2015 בהן נשים גרמניות רבות הוטרדו והותקפו בידי מהגרים. בעבר תיאר את עצמו בעבר כ-"ליברטריאני". ווטסון גם התייחס לעצמו כאל "סוג של שמרן" והוא רואה בשמרנות של ימינו תרבות נגד בהודעה בפייסבוק בנובמבר 2016, ווטסון הבדיל בין להיות חבר ב"ימין החדש", שלדעתו הוא נבדל מההימין האלטרנטיבי, כי הימין האלטרנטיבי אוהב, לדבריו "להתעסק בפינות חשוכות של סאברדיטים באובססיביות לגבי יהודים, עליונות לבנה וכיוצא בזה". ווטסון תמך בדונלד טראמפ בבחירות לנשיאות בארצות הברית בשנת 2016, בנוסף, תמך במועמדת הלאומנית הצרפתייה מארין לה פן ממפלגת "החזית הלאומית" בבחירות בצרפת ב-2017. בין השאר, הוא מתנגד גם לפוסט מודרניזם, לאדריכלות עכשווית ועל אמנות בז'אנר הזה. ב-2017 יצא הסרט "פול ג'וזף ווטסון אינו מבין כלום" שמבקר את ווטסון ופעולותיו. במהלך שנת 2018 הודיע כי הוא מצטרף למפלגת UKIP. ב-2 במאי 2019 השביתו פייסבוק ואינסטגרם את דפי המשתמש של ווטסון לצמיתות בגלל הפרה של מדיניות התוכן של האתרים בנוגע לדברי שטנה, יחד עם עוד אנשים שסווגו כקיצוניים, כגון לואיס פארחאן, אלכס ג'ונס, מילו ייאנופולוס ועוד. ב-2020 השווה ווטסון את תנועת Black Lives Matter למהפכה התרבותית שהתרחשה בסין תחת שלטות מאו דז'ה טונג בשנות ה-60. באותה שנה השווה את תרבות הביטול לצייד המכשפות שהתקיים בעיירה סיילם בסוף המאה ה-17. במהלך 2022 הוציא וידאו שלדעתו חושף "הנדסת תודעה" בתעשיית הפרסום ברחבי העולם המערבי, בווידאו מצביע ג'וזף-וווטסון על מגמה בה נראים בפרסומות ובשלטי חוצות גברים ממוצא אפריקאי עם נשים לבנות, באופן לא פרופורציונלי לאחוז שלהם באוכלוסייה. וגברים לבנים מוצגים כמגוחכים. ווידאו שמציג נתוני הגירה ולידה בבריטניה וחושף שאחוז גבוה מאוד מהיולדות אינן ילידות המדינה. כמו כן, הוא מתנגד להתערבות הנרחבת של בריטניה במלחמה באוקראינה. לדבריו, הדבר בא בחשבון על מעמד הפועלים הבריטי שסובל ממחסור. כמו כן, הביע תמיכה בג'ורג'ה מלוני באיטליה ובמפלגת "השוודים הדמוקרטים". באותה השנה נחשפה קלטת שבה הוא נשמע אומר דברי נאצה כנגד מיעוטים ובין השאר אומר "אני באמת חושב שצריך ללחוץ על הכפתור שימחוק יהודים מעל פני האדמה". מדיה וקבצים בנושא פול ג'וזף ווטסון בוויקישיתוף פול ג'וזף ווטסון, ברשת החברתית פייסבוק פול ג'וזף ווטסון, ברשת החברתית אקס (טוויטר) פול ג'וזף ווטסון, ביישום טלגרם פול ג'וזף ווטסון, סרטונים בערוץ היוטיוב פול ג'וזף ווטסון, במסד הנתונים הקולנועיים IMDb (באנגלית) Paul, Katie (2019-05-03). "Facebook bans Alex Jones, other extremist figures". Reuters (באנגלית). נבדק ב-2021-07-03. "Alt-right editor challenges journalists to visit Sweden". BBC News (באנגלית בריטית). 2017-02-21. נבדק ב-2021-07-03. Alt-right commentator gets 'schooled' by historian over diversity in Roman Britain, The Telegraph, 27 July 2017 Has Our Culture Hit a Dead End?, סרטון בערוץ "Paul Joseph Watson", באתר יוטיוב (אורך: 13:42) The Tragedy of Cultural Relativism, סרטון בערוץ "Paul Joseph Watson", באתר יוטיוב (אורך: 06:57) Blandland, סרטון בערוץ "Paul Joseph Watson", באתר יוטיוב (אורך: 04:39) Islam vs LGBT, סרטון בערוץ "Paul Joseph Watson", באתר יוטיוב (אורך: 07:09) The Cultural Enrichment of Germany, סרטון בערוץ "Paul Joseph Watson", באתר יוטיוב (אורך: 06:07) Latest Atrocities in Modern Architecture, סרטון בערוץ "Paul Joseph Watson", באתר יוטיוב (אורך: 09:43) The Uglification of the World, סרטון בערוץ "Paul Joseph Watson", באתר יוטיוב (אורך: 04:59) Paul Joseph Watson Doesn't Understand Anything (Video 2017), IMDb (באנגלית אמריקאית) Isaac, Mike; Roose, Kevin (2019-05-02). "Facebook Bars Alex Jones, Louis Farrakhan and Others From Its Services". The New York Times (באנגלית אמריקאית). ISSN 0362-4331. נבדק ב-2021-07-03. Facebook bans 'dangerous individuals' cited for hate speech, news.yahoo.com (באנגלית אמריקאית) Paul Joseph Watson, Cancel culture psychopaths Social Engineering in TV Commercials, סרטון בערוץ "Paul Joseph Watson", באתר יוטיוב (אורך: 14:10) Diversityland, סרטון בערוץ "Paul Joseph Watson", באתר יוטיוב (אורך: 09:01) WINTER IS COMING, סרטון בערוץ "Paul Joseph Watson", באתר יוטיוב (אורך: 11:34) [1]